**Ministru kabineta noteikumu projekta „Noteikumi par sabiedriskas nozīmes gaisa pārvadājumu pakalpojumu sniegšanas nodrošināšanas saistībām” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par aviāciju” 4.2 panta ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Parlamenta un Padomes 2008. gada 24.septembra Regula (EK) Nr.1008/2008 par kopīgiem noteikumiem gaisa pārvadājumu pakalpojumu sniegšanai Kopienā (pārstrādāta versija) (turpmāk – Regula Nr.1008/2008) paredz iespēju Eiropas Savienības dalībvalstīm noteikt sabiedriskas nozīmes pakalpojumus gaisa pārvadājumu veikšanai un nosaka šo sabiedrisko pakalpojumu sniegšanas saistību vispārīgos principus.  Ņemot vērā, ka valsts mēroga ekonomiskās un sociālās attīstības vai reģiona, kurā attiecīgā lidosta sniedz pakalpojumus, teritorijas ekonomiskās un sociālās attīstības nodrošināšanai var parādīties nepieciešamība pēc sabiedriskas nozīmes pakalpojumu nodrošināšanas maz noslogotos lidojumu maršrutos starp lidostām Latvijā un starp Latvijas un citām Eiropas Savienības lidostām, ja tiem ir svarīga nozīme teritorijas ekonomiskajā un sociālajā attīstībā, ir nepieciešams noteikt, kas valstī veiks Regulas Nr.1008/2008 16., 17. un 18.pantā noteiktās darbības. Noteikumu projekts paredz, ka pašvaldība, Vides aizsardzības un reģionālās attīstības ministrija, Ekonomikas ministrija katru gadu līdz 1.februārim, var Satiksmes ministrijā iesniegt priekšlikumu par sabiedriskas nozīmes pakalpojuma noteikšanu gaisa pārvadājumiem maz noslogotos maršrutos, valsts mēroga ekonomisko un sociālo interešu attīstības nodrošināšanai ievērojot Eiropas Parlamenta un Padomes 2008.gada 24.septembra Regulas Nr.1008/2008 16.panta 1. un 2. prasības, kā arī nodrošinot, ka iesniegtais priekšlikums satur informāciju, kas ļaus izvērtēt priekšlikumu atbilstoši Regulas Nr.1008/2008 3.punkta prasībām.  Priekšlikumā būs jānorāda prognozējamo kompensācijai nepieciešamā valsts budžeta finansējuma apjomu, sadalījumā pa gadiem un tā finansēšanas avotu.  Savukārt, Satiksmes ministrija katru gadu līdz 15.aprīlim apkopos saņemtos priekšlikumus, veiks to izvērtējumu atbilstoši Regulas Nr.1008/2008 16.panta 1., 2. un 3.punkta prasībām un iesniegs Ministru kabinetā lēmuma pieņemšanai informatīvo ziņojumu par maršrutiem, kuros ir lietderīgi noteikt sabiedriskas nozīmes pakalpojuma sniegšanas saistības. Savukārt, lēmumu par sabiedriskas nozīmes pakalpojuma saistību uzlikšanas nepieciešamību gaisa pārvadājumiem maz noslogotos maršrutos reģiona teritorijas ekonomiskās un sociālās attīstības nodrošināšanai (turpmāk - reģiona intereses), pieņem pašvaldība no kuras budžeta plānots kompensēt gaisa pārvadātājam radušos papildu izdevumus, kas nepieciešami, lai izpildītu tam uzliktās sabiedriskas nozīmes pakalpojuma sniegšanas saistības. Minēto lēmumu pašvaldība pieņem ievērojot Regulas Nr.1008/2008 16.panta 1., 2. un 3.punktā izvirzītos nosacījumus un izvērtējot to atbilstību Regulas Nr.1008/2008 16.panta 3.punkta prasībām.  Ja Ministru kabinets pieņem lēmumu par sabiedriskas nozīmes pakalpojumu uzlikšanas valsts interesēs nepieciešamību, saskaņā ar Ministru kabineta lēmumu Satiksmes ministrija vai saskaņā ar pašvaldības lēmumu par sabiedriskas nozīmes pakalpojumu uzlikšanas reģionu interesēs nepieciešamību attiecīgā pašvaldība paziņos Eiropas Komisijai, citām attiecīgajām dalībvalstīm, attiecīgajām lidostām un gaisa pārvadātājiem Regulas Nr.1008/2008 16.panta 4. un 5.punktā noteikto informāciju par valsts vai pašvaldības plāniem noteikt sabiedriskas nozīmes pakalpojuma saistības, kā arī nosūtīs publicēšanai Regulas Nr.1008/2008 16.panta 4.punktā vai 5.punktā noteikto informāciju. Savukārt, Regulas Nr.1008/2008 16.panta 10.punktā noteiktās situācijas iestāšanās gadījumā, valsts budžetā paredzēto līdzekļu gaisa pārvadājumu veikšanai ietvaros tā nodrošinās Regulas Nr.1008/2008 17.panta 2.punktā vai Regulas Nr.1008/2008 16.panta 5.punktā paredzētās informācijas publicēšanu. Abos gadījumos iesniegšanai Eiropas Savienības Oficiālajā Vēstnesi vai oficiālajā izdevumā „Latvijas Vēstnesis” nepieciešamo informāciju sagatavos institūcija vai persona, kura ir ierosinājusi sabiedriskas nozīmes pakalpojuma saistību uzlikšanu. Gadījumos, kad lēmumu par sabiedriskas nozīmes pakalpojuma saistību uzlikšanu ir pieņēmusi pašvaldība, tā nodrošina Regulas Nr.1008/2008 16.panta 4. un 5.punktā noteiktās informācijas par pašvaldības plāniem noteikt sabiedriskas nozīmes pakalpojuma saistības paziņošanu Eiropas Komisijai, citām attiecīgajām dalībvalstīm, attiecīgajām lidostām un gaisa pārvadātājiem, nosūta publicēšanai Regulas Nr.1008/2008 16.panta 4.punktā vai 5.punktā noteikto informāciju, kā arī nodrošina Regulas Nr.1008/2008 17.panta 2.punkta prasību izpildi.  Noteikumu projekts nosaka to, kas sagatavo konkursa izsludināšanai nepieciešamo informāciju, ievērojot Regulas Nr.1008/2008 17.panta 7.punktā noteiktās prasības, veic pretendentu atlasi, kā arī tā uzliek sabiedriskas nozīmes pakalpojuma saistības gaisa pārvadātājam, noslēdzot sabiedriskas nozīmes pakalpojuma saistību līgumu ar konkursa rezultātā izvēlēto pretendentu.  Noteikumu projekts nosaka arī to, kas sagatavo Regulas Nr.1008/2008 17.panta 9.punktā minēto informāciju un iesniedz to Eiropas Komisijai, kā arī nodrošina Regulas Nr.1008/2008 18.panta 1.punktā minētās informācijas sniegšanu. Noteikumu projektā ir noteikti nosacījumi, kuri ir obligāti iekļaujami sabiedriskas nozīmes pakalpojuma saistību līgumā, tajā skaitā, nosacījumi pie kādiem var lauzt līgumu par sabiedriskā pakalpojuma sniegšanu bez līgumsodiem valsts vai pašvaldību institūcijām.  Piemēram, ja līguma darbības laikā pārvadāto pasažieru apjoms nodrošina pārvadājumu rentabilitāti maršrutā, kura nodrošināšanai ir uzliktas sabiedriskas nozīmes pakalpojumu saistības; ja līguma darbības laikā cits gaisa pārvadātājs ir gatavs nodrošināt uzsākt un veikt lidojumus maršrutā, kura nodrošināšanai ir uzliktas sabiedriskas nozīmes pakalpojumu saistības uz komerciāliem pamatiem u.c.  Noteikumu projektā tiek noteikts, kuras institūcijas ir atbildīgas par lēmumu, kas ir pieņemti saskaņā ar Regulas Nr.1008/2008 16. pantu reģionu interesēs un lēmumu, kas ir pieņemti saskaņā ar 17. pantu valsts un reģionu interesēs operatīvu pārskatīšanu, ja Eiropas Komisija ir konstatējusi to neatbilstību Eiropas Savienības tiesību aktu vai Latvijas Republikas tiesību aktus, ar kuriem īsteno Eiropas Savienības tiesību aktus prasībām. Tāpat noteikumu projektā ir noteikti institūciju pienākumi, lai operatīvi sagatavotu informāciju Ministru kabinetam lēmumu pārskatīšanai, kas pieņemti valsts interesēs saskaņā ar Regulas Nr.1008/2008 16.pantu, ja Eiropas Komisija ir konstatējusi Regulas Nr.1008/2008 18.panta 1.punktā minētās neatbilstības. Lai nodrošinātu Eiropas Kopienu Tiesas spriedumā *Altmark Trans GmbH and Regierungspräsidium Magdeburg v Nahverkehrsgesellschaft* (Altmark lieta C-280/00) noteikto četru kumulatīvo kritēriju izpildi, kuriem izpildoties kompensācija par sabiedrisko pakalpojumu, ja tā noteikta ņemot vērā atklātajam konkursam iesniegtos pieteikumus (Regulas Nr.1008/2008 17.panta 7. un 8.punkts), nav uzskatāma par komercdarbības atbalstu Līguma par Eiropas Savienības darbību 107.panta nozīmē, noteikumu projektā ir noteikts, ka institūcija vai persona, kura ir ierosinājusi sabiedriskas nozīmes pakalpojuma saistību uzlikšanu, nodrošina, ka konkursa par sabiedriskas nozīmes pakalpojumu uzlikšanu procedūra ir atklāta, pārredzama un nediskriminējoša un ļauj izvēlēties pretendentu, kas pakalpojumu sniegs par viszemākajām izmaksām. |
| 3. | Projekta izstrādē iesaistītās institūcijas | Satiksmes ministrija, SIA „Aviasabiedrība ”Liepāja””, Liepājas pilsētas dome. |
| 4. | Cita informācija | 2012.gada 30.janvārī Satiksmes ministrija, Liepājas pilsētas dome un SIA „Aviosabiedrība „Liepāja”” noslēdza trīspusēju līgumu par sabiedriskas nozīmes pakalpojumu sniegšanas saistību uzlikšanu SIA „Aviosabiedrība „Liepāja””, kas paredz attiecīgas lidlauku infrastruktūras izbūvi, uzbūvētās infrastruktūras uzturēšanas nodrošināšanu un pasākumus regulāru lidojumu nodrošināšanai, piesaistot attiecīgās pašvaldības līdzekļus. Pašvaldība un SIA „Aviosabiedrība „Liepāja”” ir apņēmušās veikt pasākumus aviopārvadātāju piesaistei regulāru lidojumu veikšanai no Liepājas lidostas, pēc lidostas sertifikācijas regulāru lidojumu apkalpošanai. Lidostas sertifikāciju paredzēts pabeigt 2016.gada martā.  Regula Nr.1008/2008 paredz, ka sabiedriskas nozīmes pakalpojumu sniegšanas saistības gaisa pārvadājumiem maznoslogotā maršrutā uzliek laika posmam līdz četriem gadiem. Tā kā pašlaik no reģionālajām lidostām netiek veikti regulāri lidojumi, tad nav pamata uzskatīt, ka gaisa satiksmi uz komerciāliem pamatiem varēs nodrošināt ātrākā laikā. Tāpat jārēķinās ar to, ka, ja no reģionālajām lidostām, kuru infrastruktūras attīstībai ir piesaistīti Eiropas Savienības struktūrfondu līdzekļi, netiks veikti regulāri lidojumi, kas ir pamats Eiropas fondu līdzekļu piešķiršanai, Eiropas Komisija var prasīt atgriezt lidostas infrastruktūras attīstībai piešķirtos Eiropas fondu līdzekļus. Līdz ar to, gatavojot priekšlikumus 2016.gada valsts budžeta projektam un vidējā termiņa budžeta projektam 2016.-2018.gadam, lai nodrošinātu Regulas Nr.1008/2008 nosacījumu par sabiedriskas nozīmes pakalpojumu saistību līguma termiņu, Satiksmes ministrija Finanšu ministrijai iesniegs priekšlikumu attiecīgi paplašināt 2016.gada budžeta likumā ietveramo izņēmumu sarakstu pašvaldības ilgtermiņa saistībām, kas pārsniedz trīs gadus un ko pašvaldība var uzņemties, iekļaujot tajā arī saistības kompensēt gaisa pārvadātājam radušos papildu izdevumus, kas nepieciešami, lai izpildītu tam uzliktās sabiedriskas nozīmes pakalpojumu sniegšanas saistības, kuras gaisa pārvadātājs nenodrošinātu, ja gaisa pārvadājumus maršrutā veiktu, balstoties tikai uz komerciāliem principiem. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Reģionālās lidostas, reģionu iedzīvotāji, pašvaldības, kurām ir izšķirošā ietekme kapitālsabiedrībās, kurām pieder lidostas, Satiksmes ministrija, Vides aizsardzības un reģionālās attīstības ministrija un Ekonomikas ministrija un uzņēmumi, kuri ir ieinteresēti regulāru lidojumu nodrošināšanā. |
| 2. | Tiesiskā regulējuma ietekme uz tautsaimniecību un administratīvo slogu | Projektam tiešas ietekmes uz tautsaimniecību nebūs. Ietekme uz tautsaimniecību un uzņēmējdarbības vidi parādīsies, kad projektā noteiktajā kārtībā tiks nodrošināti pārvadājumi tautsaimniecībai svarīgos maznoslogotos maršrutos. Uz laiku palielināsies administratīvais slogs institūcijai, kura ierosinās sabiedriskas nozīmes pakalpojumu saistību uzlikšanu gaisa pārvadātājiem. Tomēr uzskatām, ka administratīvais slogs nebūs tik liels, lai to nevarētu veikt iesaistīto speciālistu esošo pienākumu ietvaros. Tāpat minētās institūcijas var izvēlēties darbietilpīgāko pasākumu veikšanai piesaistīt ārpakalpojumu sniedzējus. |
| 3. | Administratīvo izmaksu monetārs novērtējums | Orientējošas administratīvās izmaksas laikietilpīgākajām noteikumu projektā paredzētajām darbībām sabiedriskas nozīmes pakalpojumu saistību procesam vienam maršrutam. Pašlaik gadā tiek plānots uzlikt sabiedriskas nozīmes pakalpojumu saistības viena maršruta nodrošināšanai.   1. Regulas Nr.1008/2008 16.pantā paredzēto darbību, ekonomiskā pamatojuma un pakalpojumu standartu sagatavošana – kopā 25 cilvēkdienas (cilvēkdienās ietilpst triju speciālistu – finanšu speciālists, jurists un aviācijas speciālists);   C1=8,64x200=1728 EUR;   1. Iepriekšējā punktā minēto materiālu izvērtējums – 5 cilvēkdienas;   C2= 8,64 x 40=346 EUR   1. Sabiedriskas nozīmes pakalpojumu saistību uzlikšanas konkursa sagatavošana, iepirkuma procedūras novadīšana - 20 cilvēkdienas   C3= 8.64x160=1382 EUR   1. Noteikumu projektā paredzēto paziņojumu sagatavošana visa procesa laikā – 4 cilvēkdienas.   C4=8.64x32=128 EUR  Kopā C=1728+346+1382+128=3584 EUR |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Eiropas Parlamenta un Padomes 2008.gada 24.septembra Regulas (EK) Nr. 1008/2008 par kopīgiem noteikumiem gaisa pārvadājumu pakalpojumu sniegšanai Kopienā Dokuments attiecas uz EEZ  (*Oficiālais Vēstnesis L 293, 31/10/2008, Lpp. 164–181)* | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Tā kā regula piemērojama tieši, šis noteikumu projekts tikai nosaka, kas valstī būs atbildīgs par Regulā Nr.1008/2008 noteikto prasību nodrošināšanu un izpildi.  Savukārt Regulā Nr.1008/2008 noteiktās prasības paredz *Altmark* lietas C-280/00 četru kumulatīvo kritēriju izpildi, kuriem izpildoties kompensācija par sabiedrisko pakalpojumu, ja tā noteikta ņemot vērā atklātajam konkursam iesniegtos pieteikumus (Regulas Nr.1008/2008 17.panta 7. un 8.punkts), nav uzskatāma par komercdarbības atbalstu Līguma par Eiropas Savienības darbību 107.panta nozīmē.  Pirmkārt, saņēmējam uzņēmumam reāli ir jābūt pienākumam sniegt sabiedriskos pakalpojumus un šim pienākumam jābūt skaidri noteiktam. Prasību nodrošina Regulas Nr.1008/2008 17.panta 3.punkta a) apakšpunkts, kas nosaka, ka uzaicinājumā piedalīties konkursā un turpmākajā līgumā ir jānorāda – standarti, kuru ievērošana prasa sabiedrisko pakalpojumu sniegšanas saistības.  Otrkārt, parametri, uz kuru pamata aprēķina kompensāciju, jānosaka iepriekš, ievērojot objektivitāti un pārredzamību. Prasību nodrošina Regulas Nr.1008/2008 17.panta 3.punkta e) apakšpunkts, kas nosaka, ka uzaicinājumā piedalīties konkursā un turpmākajā līgumā ir jānorāda objektīvi un pārskatāmi parametri, pamatojoties uz kuriem aprēķina kompensāciju par sabiedrisko pakalpojumu sniegšanas saistību pildīšanu, ja minēto kompensāciju piešķir.  Treškārt, kompensācija nedrīkst pārsniegt summu, kas nepieciešama, lai segtu visas izmaksas vai daļu no izmaksām, kas rodas, pildot sabiedrisko pakalpojumu sniegšanas pienākumu, ņemot vērā attiecīgus ieņēmumus un saprātīgu peļņu. Prasību nodrošina Regulas Nr.1008/2008 17.panta 8.punkta prasība, kas nosaka, ka attiecīgā dalībvalsts var kompensēt saskaņā ar Regulas Nr.1008/2008 7. punktu izraudzītajam gaisa pārvadātājam to standartu ievērošanu, ko prasa saskaņā ar Regulas Nr.1008/2008 16. pantu uzliktās sabiedrisko pakalpojumu sniegšanas saistības. Šāda kompensācija nedrīkst pārsniegt summu, kas nepieciešama neto izmaksu segšanai, kuras radušās, pildot sabiedrisko pakalpojumu sniegšanas saistības, ņemot vērā ar tām saistītos gaisa pārvadātāja gūtos ieņēmumus un samērīgu peļņu.  Ceturtkārt, uzņēmumam, kuram būs pienākums sniegt sabiedriskos pakalpojumus jābūt izvēlētam saskaņā ar atklāta publiskā iepirkuma procedūru, kas ļautu izvēlēties pretendentu, kurš ir spējīgs sniegt šos pakalpojumus par kopienai zemāko cenu. Prasību nodrošina Regulas Nr.1008/2008 10.pantā noteiktais, ka par tiesībām veikt pārvadājumus saskaņā ar Regulas Nr.1008/2008 17.pantu izsludina atklātu konkursu, kurā var piedalīties visi Kopienas gaisa pārvadātāji, kas ir tiesīgi veikt šādus pārvadājumus.  Izpildot Regulas Nr.1008/2008 prasības, dalībvalstis nodrošina *Altmark* lietā noteikto kritēriju izpildi un attiecīgi pārvadātājam noteiktā kompensācija nav pakļauta komercdarbības atbalsta kontroles jomu regulējošo normatīvo aktu prasībām.  Turklāt Regulas Nr.1008/2008 16 pants paredz, ka par nodomu uzlikt sabiedriskas nozīmes saistību pakalpojumu gaisa pārvadājumiem ir jāapspriežas ar attiecīgajām dalībvalstīm un ir jāpaziņo Eiropas Komisijai, attiecīgajām lidostām, gaisa pārvadātājiem, kas darbojas konkrētajā maršrutā, kā arī visiem minētajiem subjektiem un attiecīgajām dalībvalstīm pilns tā dokumenta teksts, ar kuru ir paredzēts uzlikt sabiedrisko pakalpojumu. Visa informācija par sabiedriskas nozīmes saistību uzlikšanu un konkursa materiāli tiek publicēti Eiropas Savienības Oficiālajā Vēstnesī vai Regulas Nr.1008/2008 16.panta 5.punkta gadījumā oficiālajā izdevumā „Latvijas Vēstnesis”. Līdz ar to tiek nodrošināta procesa pārskatāmība. | | |
| **1.tabula**  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Eiropas Parlamenta un Padomes 2008.gada 24.septembra Regulas (EK) Nr.1008/2008 par kopīgiem noteikumiem gaisa pārvadājumu pakalpojumu sniegšanai Kopienā. Dokuments attiecas uz EEZ  (*Oficiālais Vēstnesis L 293, 31/10/2008, Lpp. 164 – 181)* | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1008/2008 16.panta 1., 2. un 3.punkts; | | Noteikumu projekta 4., 5. un 6.punkts. | | Tiesību norma izpildīta pilnībā. | Stingrākas prasības netiek piemērotas. |
| Regulas Nr.1008/2008  16.panta 4.punkts | | Noteikumu projekta  7.1., un 7.2.apakšpunkts, | | Tiesību norma izpildīta pilnībā. | Stingrākas prasības netiek piemērotas. |
| Regulas Nr.1008/2008  16.panta 5.punkts | | Noteikumu projekta  7.3.punkts, 9.2.apakšpunkts | | Tiesību norma izpildīta pilnībā. | Stingrākas prasības netiek piemērotas. |
| Regulas Nr.1008/2008  16.panta 10.punkts | | Noteikumu projekta  9.1.apakšpunkts un 9.2.apakšpunkts, | | Tiesību norma izpildīta pilnībā. | Stingrākas prasības netiek piemērotas. |
| Regulas Nr.1008/2008  16.panta 9.punkts | | Noteikumu projekta  17.1.apakšpunkts | | Tiesību norma izpildīta pilnībā. | Stingrākas prasības netiek piemērotas. |
| Regulas Nr.1008/2008  17.panta 2.punkts | | Noteikumu projekta  9.1.apakšpunkts, | | Tiesību norma izpildīta pilnībā. | Stingrākas prasības netiek piemērotas. |
| Regulas Nr.1008/2008  17.panta 3.punkts | | Noteikumu projekta 11.punkts  un 17.1.apakšpunkts | | Tiesību norma izpildīta pilnībā. | Stingrākas prasības netiek piemērotas. |
| Regulas Nr.1008/2008  17.panta 7.punkts | | Noteikumu projekta  12.punkts un 17.2.apakšpunkts | | Tiesību norma izpildīta pilnībā. | Stingrākas prasības netiek piemērotas. |
| Regulas Nr.1008/2008  17.panta 8.punkts | | Noteikumu projekta  17.2.apakšpunkts | | Tiesību norma izpildīta pilnībā. | Stingrākas prasības netiek piemērotas. |
| Regulas Nr.1008/2008  17.panta 9.punkts; | | Noteikumu projekta  16. punkts | | Tiesību norma izpildīta pilnībā. | Stingrākas prasības netiek piemērotas. |
| Regulas  Nr.1008/2008  17.panta 3.punkta a) un e) apakšpunkts | | Noteikumu projekta  17.punkts. | | Tiesību norma izpildīta pilnībā. | Stingrākas prasības netiek piemērotas. |
| Regulas Nr.1008/2008  18.panta 1.punkts | | Noteikumu projekta  14. un 15.punkts. | | Tiesību norma izpildīta pilnībā. | Stingrākas prasības netiek piemērotas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Stingrākas prasības netiek piemērotas. | | | |
| Cita informācija | | Nav. | | | |

|  |  |
| --- | --- |
| **VI. Sabiedrības līdzdalība un komunikācijas aktivitātes** | |
| Plānotās sabiedrības līdzdalības un komunikācijas aktivitātes saistībā ar projektu | | Projekts ievietots Satiksmes ministrijas mājas lapā. | |
| Sabiedrības līdzdalība projekta izstrādē | | Priekšlikumi vai iebildumi no sabiedrības pārstāvjiem nav saņemti. | |
| Sabiedrības līdzdalības rezultāti | | Nav. | |
| Cita informācija | | Projektā ir noteikts, kuras institūcijas valstī veiks Regulas Nr.1008/2008, ko piemēro tieši, 16., 17. un 18.pantā noteiktās darbības. Sakarā ar to projekts tika skaņots ar Liepājas pilsētas domi, kura reāli to piemēros pēc Liepājas lidostas sertificēšanas regulāru lidojumu apkalpošanai. | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Liepājas pilsētas dome, Ventspils pilsētas dome, SIA „Aviasabiedrība „Liepāja””, SIA „Ventspils lidosta”. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu neskar. Projektā paredzēto darbību īstenošanai netiks veidotas jaunas institūcijas vai reorganizētas esošās, kā arī nav paredzēta ietekme uz cilvēkresursiem |
| 3. | Cita informācija | Nav. |

Anotācijas III, IV sadaļa un V sadaļas 2.tabula – projekts šīs jomas neskar.

Satiksmes ministrs A.Matīss

Vīza: Valsts sekretārs K.Ozoliņš

16.04.2015. 13:00

2538

Jansone 67028258

zanete.jansone@sam.gov.lv